7. pielikums
iepirkuma “Skeitparka konstrukciju uzstādīšana Tumē” (iepirkuma identifikācijas Nr. TNP 2026/73) nolikumam
LĪGUMS (PROJEKTS)
Skeitparka konstrukciju uzstādīšana Tumē

Līguma parakstīšanas datums ir pēdējā pievienotā 
droša elektroniskā paraksta laika zīmoga datums			Nr._____________________
 
Tukuma novada pašvaldība, reģistrācijas Nr. 90000050975, juridiskā adrese: Talsu iela 4, Tukums, Tukuma novads, LV – 3101, turpmāk šī līguma tekstā saukts “Pasūtītājs”, kuras vārdā saskaņā ar Pašvaldību likuma ___ pantu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” ___ punktu rīkojas ___________________, no vienas puses un
<Piegādātāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Piegādātājs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,
abi kopā turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā iepirkuma Publisko iepirkumu likuma 9.  panta kārtība “Skeitparka konstrukciju uzstādīšana Tumē”, iepirkuma identifikācijas Nr. TNP 2026/73, turpmāk šī līguma tekstā saukts “Iepirkums”, rezultātiem un Piegādātāja iesniegto piedāvājumu noslēdz šādu līgumu, turpmāk – Līgums: 

1. Līguma priekšmets
0. Pasūtītājs uzdod, bet Izpildītājs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un normatīvo aktu prasībām apņemas veikt skeitparka konstrukciju (turpmāk – Preces) piegādi un uzstādīšanu, Tumē, Tukuma novadā atbilstoši Tehniskajai dokumentācijai (Līguma 1. pielikums), normatīvo aktu prasībām un par Finanšu piedāvājumā (Līguma 2. pielikums) noteiktajiem izcenojumiem un citu Latvijas Republikas normatīvo tiesību aktu prasībām (turpmāk – Darbi). Darbi sevī ietver visus objektu izbūvei nepieciešamos darbus, darbu vadību un organizēšanu, skeitparka konstrukciju nepieciešamo materiālu un iekārtu piegādi, izpildu dokumentācijas un citas dokumentācijas sagatavošanu un citas darbības, kas izriet no Līguma un tehniskās specifikācijas.
0. Darbu veikšanas vieta – Skolas iela 1C, Tume, Tukuma novads. 

2. Līguma darbības termiņš, Preču piegādes kārtība
2.1. Līgums stājas spēkā ar tā abpusējas parakstīšanas brīdi un darbojas līdz Pušu saistību pilnīgai izpildei. 
2.2. Darbu izpildes termiņš: 1 (viena) mēneša laikā no līguma noslēgšanas dienas. Šajā termiņā ieskaita arī visu ar Darba izpildi apliecinošu dokumentu sakārtošanu un Darbu nodošanu Pasūtītājam.
2.3. Par Preces piegādes dienu tiek uzskatīta diena, kurā Preces nogādātas un uzstādītas Pasūtītājam šajā līgumā noteiktajā daudzumā, kvalitātē un piegādes vietā. Preču piegādes dienā Izpildītājs piestāda Pasūtītājam Preču pavadzīmi (turpmāk – Datni) par veikto Preces piegādi, kura parakstīšana no Pasūtītāja puses apliecina Preču pieņemšanas faktu.
2.4. Pasūtītājam ir tiesības pārbaudīt Preces kvalitāti piecu darba dienu laikā pēc tās saņemšanas. Ja šajā laikā Pasūtītājs konstatē kādus Preces trūkumus, defektus vai neatbilstības līgumam, tas nekavējoties informē Izpildītāju un, ja Pasūtītāja pretenzija ir pamatota, Izpildītājs uz sava rēķina novērš konstatētos trūkumus.
2.5. Līdz pilnīgai Preces pirkuma maksas apmaksai Izpildītājam saglabājas īpašuma tiesības uz Preci.
2.6. Risks par Preces bojājumu, bojāeju vai nozušanu, t.sk. arī negaidītu Preces zudumu, pilnā apmērā pāriet uz Pasūtītāju brīdī, parakstot Datni.

3. Līguma summa un norēķinu kārtība
3.1. Līguma summa ir _______ EUR (summa vārdiem) bez PVN. PVN 21% ir EUR ______ (summa vārdiem). Kopējā līguma summa kopā ar PVN 21% ir EUR _________ (summa vārdiem).  Pievienotās vērtības nodoklis tiek maksāts normatīvajos aktos noteiktajos gadījumos un kārtībā.
3.2. Līguma summā ir iekļauti visi Izpildītāja izdevumi, kas saistīti ar Darbu izpildi, t. sk. maksa par pielietotajiem materiāliem un izmantotajām iekārtām, maksa par darbu, normatīvajos aktos noteiktie nodokļi u.c., izņemot pievienotās vērtības nodokli. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.
3.3. Samaksu par Darbu Pasūtītājs veic 20 (divdesmit) dienu laikā no Izpildītāja iesniegta strukturēta elektroniskā rēķina un pievienotas Datnes, kas satur noteikta satura preču saņemšanas informāciju, saņemšanas dienas, pārskaitot attiecīgo naudas summu uz Līgumā norādīto Izpildītāja bankas kontu. Ja iestājies līguma 5.2., 5.5. punktā noteiktais gadījums, tad 20 dienas noteiktais Līguma summas samaksas termiņš sākas dienā, kad Izpildītājs novērsis Darba trūkumus vai defektus, vai neatbilstību Līgumam.
3.4. Izpildītājs nav tiesīgs pieprasīt Līguma summas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu.
3.5. Par Līguma summas samaksas dienu tiek uzskatīta diena, kurā Pasūtītājs veicis maksājumu.
3.6. Strukturētu elektronisko rēķinu Izpildītājs nosūta Pasūtītājam uz e-adresi.
3.7. Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Izpildītāju par konstatētajām kļūdām, norādot nepieciešamās korekcijas. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto strukturētu elektronisko rēķinu.

4. Pušu pienākumi un tiesības
4.1. Veikt Darbus un nodot tos Pasūtītājam Līgumā norādītajā kārtībā un termiņā. 
4.2. Darbus veikt kvalitatīvi, ievērojot spēkā esošo normatīvo aktu prasības. 
4.3.  Precīzu Preču piegādes un uzstādīšanas laiku Izpildītājs saskaņo ar Pasūtītāju vismaz 5 (piecas) darba dienas pirms piegādes un uzstādīšanas izpildes. Prece Izpildītājam jāpiegādā Tehniskajā specifikācijā norādītajā vietā.
4.4. Atlīdzināt Darbu izpildes laikā Pasūtītājam, trešajām personām vai apkārtējai videi nodarītos tiešos zaudējumus. 
4.5. Veicot Darbus, izpildīt visas normatīvajos aktos paredzētās valsts un pašvaldību iestāžu prasības. 
4.6. Izpildītājs garantē visu ar darba vietā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvi un instrukcijas. Izpildītājs atbild par savu darbinieku rīcību – darba aizsardzības un darba drošības jautājumos, veicot Darbus visā Līguma darbības laikā. 
4.7. Izpildītājam ir pienākums tiesību aktos noteiktajā kārtībā izstrādāt un kārtot Darbu veikšanas dokumentāciju visā Darbu veikšanas laikā, kā arī nodrošināt attiecīgo dokumentu atrašanos Darbu veikšanas vietā, ja šāda prasība ir attiecināma.
4.8. Ja Izpildītājs Darbu laikā veic darbības, kuru rezultātā tiek pasliktināta apkārtējā teritorija, Izpildītājs apņemas 1 (viena) mēneša laikā novērst radušos bojājumus par saviem līdzekļiem. 
4.9. Ja Līgums tiek izbeigts pirms termiņa, Izpildītājs nekavējoties pārtrauc Darbus, par ko tiek sastādīts Darbu nodošanas – pieņemšanas akts, atstāj darba vietu drošībā un kārtībā. 
4.10. Izpildītājs nedrīkst Darbus nodot tālāk citiem uzņēmējiem vai darbuzņēmējiem, to iepriekš rakstiski nesaskaņojot ar Pasūtītāju. Izpildītājs apņemas darbu veikšanā izmantot tikai sertificētus būvizstrādājumus, kuri atbilst Latvijas Republikā spēkā esošiem būvnormatīviem un standartiem, ir atbilstoši sertificēti un to atbilstība novērtēta saskaņā ar Latvijas Republikas spēkā esošiem normatīvajiem aktiem. 
4.11. Ja, pārbaudot Darbus, kā arī Darbu izpildes vietu, tiek konstatēts, ka tie neatbilst Līguma noteikumiem vai normatīvo aktu prasībām, Izpildītājam ir pienākums Pasūtītāja norādītajā termiņā uz sava rēķina veikt nepieciešamos labojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu vai nepilnības. 
4.12. Gadījumā, ja Izpildītājs uzskata, ka defekta rašanās nav viņa vaina, viņš par to nekavējoties rakstveidā ziņo Pasūtītājam, sniedzot arī šāda apgalvojuma pamatojumu un pierādījumus. Ja Pasūtītājs nepiekrīt Izpildītāja argumentiem un tik un tā pieprasa novērst defektu, tas ir Izpildītāja pienākums. Izpildītāja atteikšanās gadījumā Pasūtītājs patur sev tiesību defektu novēršanai pieaicināt citu darbu veicēju. Strīda gadījumā Pasūtītājs tiesīgs pieaicināt ekspertu un, ja tiek konstatēs, ka defekta rašanās nav Izpildītāja vaina, Pasūtītājam ir pienākums segt eksperta izdevumus. 
4.13. Izpildītājs ir atbildīgs par visa Līguma izpildei nepieciešamā atbilstošas kvalifikācijas darbaspēka piesaistīšanu, kā arī par visu ar to saistīto izdevumu segšanu. 
4.14. Izpildītājam ir tiesības Līgumā noteiktajā apmērā un kārtībā saņemt samaksu par veiktajiem un Pasūtītāja pieņemtajiem Darbiem. 
4.15. Pasūtītājam ir pienākums nodrošināt Izpildītājam brīvu piekļuvi Objektam.
4.16. Pasūtītājam ir pienākums ievērojot Līgumā noteikto kārtību pieņemt un apmaksāt Darbus.

5. Garantija
5.1. Izpildītājs garantē Preces kvalitāti kopš tās piegādes dienas, un Preces garantijas termiņš ir ________gadi no piegādes dienas ar nosacījumu, ka Prece tiek ekspluatēta tam paredzētajam mērķim un pievienotajā dokumentācijā noteiktajām prasībām.
5.2. Ja garantijas termiņa laikā Prece tiek pareizi lietota, bet tiek konstatēti kādi ražotāja vai Izpildītāja vainas dēļ radušies Preces trūkumi vai defekti, Pasūtītājs par to informē Izpildītāju. Ja Pasūtītāja pretenzija ir pamatota, Izpildītājs uz sava rēķina 5 dienu laikā novērš konstatētos defektus vai arī veic Preces nomaiņu pret jaunu.
5.3. Ja garantijas termiņa laikā Precei radušies bojājumi vai defekti tās nepareizas ekspluatācijas dēļ, konstatētos defektus novērš Pasūtītājs uz sava rēķina.
5.4. Izpildītājs garantē Preces atbilstību Latvijas Republikā spēkā esošajām obligātajām nekaitīguma un preču drošuma prasībām.
5.5. Ja Preces lietotājs vai cita persona iesniedz Pasūtītājam pretenzijas, pieprasot zaudējumu atlīdzību, kuru cēlonis ir aprīkojuma nedrošība, nepiemērotība funkcijas veikšanai, slēptie defekti, Izpildītāja pienākums ir nekavējoties veikt pasākumus, lai atlīdzinātu Pasūtītājam vai Preces tiešajam lietotājam un citām personām zaudējumus, izņemot gadījumus, ja aprīkojums ir kļuvis nedrošas cietušā Preces lietotāja vainas dēļ.

6. Pušu atbildība
6.1. Parakstot Līgumu, Izpildītājs apliecina, ka ir veicis visas nepieciešamās darbības un aprēķinus, lai nodrošinātu Darbu veikšanu par Līgumā minēto līguma summu, ar visiem riskiem, tai skaitā iespējamiem sadārdzinājumiem, kuri var rasties paredzēto Darbu veikšanai, lai nodrošinātu Darbu izpildi atbilstoši Līguma noteikumiem. 
6.2. [bookmark: _Hlk73528158]Ja Izpildītāja vainas dēļ tiek kavēts Darbu izpildes termiņš vai defektu novēršanas termiņš garantijas laikā, tad Izpildītājs maksā Pasūtītājam līgumsodu 0,1% (nulle, komats, viens procents)  no Līguma 3.1.punktā norādītās līguma summas par katru nokavēto dienu, bet ne vairāk kā 10% (desmit procenti) no tās. Šī punkta noteikumi neattiecas uz gadījumu, kad Puses ir vienojušās par termiņa pagarinājumu. 
6.3. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Izpildītājam līgumsodu 0,1% (nulle, komats, viens procents) no nokavēto maksājumu summas par katru nokavējuma dienu no savlaicīgi neapmaksātā rēķina, bet ne vairāk kā 10% (desmit procenti) Līguma 3.1.punktā norādītās līgumcenas. 
6.4. Gadījumā, ja Izpildītājs vienpusēji izbeidz Līgumu vai Līgums tiek  izbeigts Izpildītāja vainas dēļ, Izpildītājs maksā Pasūtītājam līgumsodu par saistību neizpildi 10% (desmit procenti) no Līguma 3.1.punktā noteiktās līguma summas. 
6.5. Līgumsoda samaksa neatbrīvo Puses no pienākuma izpildīt Līguma saistības.
6.6. Līgumā paredzēto līgumsodu samaksu Izpildītājs un/vai Pasūtītājs veic 5 (piecu) darba dienu laikā pēc attiecīgā rēķina saņemšanas. Pasūtītājs ir tiesīgs ieturēt līgumsodu no Izpildītājam izmaksājamās summas par Darbu izpildi. 

7. Nepārvarama vara
7.1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc līguma parakstīšanas dienas kā posts vai nelaime, kuru nebija iespējams ne paredzēt ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
7.2. Puses nav pakļautas zaudējumu atlīdzībai vai līguma atcēlumam saistību neizpildes gadījumā tieši tādā apjomā, kādā līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad kāda no Pusēm nokavējusi saistību izpildi.
7.3. Ja izceļas nepārvaramas varas situācija, Izpildītājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar līgumu tādā apmērā, kādā to nav ierobežojuši nepārvaramas varas apstākļi. 
7.4. Jebkurai no Pusēm jāveic visas nepieciešamās darbības, lai līdz minimumam samazinātu līguma izpildes atlikšanu nepārvaramas varas apstākļu iestāšanās dēļ. 
7.5. Ja nepārvaramas varas apstākļi pastāv ilgāk par 30 (trīsdesmit) dienām, Puses var vienoties par līguma darbības apturēšanu vai pārtraukšanu.

8. Līguma izpildē apakšuzņēmēja iesaistīšana un nomaiņas kārtība
8.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto Darbu atbilstību šī Līguma prasībām.
8.2. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darba dienas iepriekš.
8.3. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai.
8.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.
8.5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.
8.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
8.6.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
8.6.3. piedāvātais apakšuzņēmējs, kura veicamo darbu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
8.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
8.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
8.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

9. Līguma izbeigšana un grozīšana
9. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. Būtiskas izmaiņas Līguma punktos ir pieļaujamas atbilstoši PIL 61. panta trešās daļas pirmajam punktam, un var attiekties uz Līguma summas pārskatīšanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.
9. Pamatojot ar Publisko iepirkumu likumu un šo Līgumu, Līgums var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
1. Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1. punktam.
1. Piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā (palielināt vai samazināt), kopsummā nepārsniedzot 10 % (desmit procentus) no sākotnējās Līguma summas, bet neieskaitot grozījumus, kuri veikti atbilstoši Līguma 9.2.3., 9.2.4. un 9.2.5.punktam.
1. Piemērojot Publisko iepirkumu likuma 61.panta trešās daļas 1.punktu Pasūtītājs ir tiesīgs veiktajām Preces piegādēm izmainīt tehniskās prasības, samazināt piegāžu apjomu, nosakot, ka Prece nav jāpiegādā sākotnēji noteiktajā apjomā un/vai vienkāršojot, samazinot atsevišķas Preces Tehniskajā specifikācijā, palielināt Preces apjomu, uzdodot veikt Līgumā (t.sk. Iepirkuma dokumentos) sākotnēji neparedzētas Preces piegādes, ja tās pirms Preces piegādes uzsākšanas objektīvu iemeslu dēļ nebija iespējams precīzi noteikt (apjomi kļuva lielāki/mazāki nekā sākotnēji tika sarēķināti, mainoties situācijai dabā u.tml.) vai, ja Preces piegādes gaitā Pasūtītājs konstatē, ka Tehniskajā specifikācijā norādītajā apjomā tās veikt nav nepieciešams objektīvu iemeslu dēļ, piemēram, Pasūtītāja budžetā ir nepietiekošs finansējums Līgumā paredzētās Preces piegādes izpildes apmaksai, un tml., ja šādu grozījumu dēļ Līguma summas samazinājums/pieaugums, ko noteic kā visu secīgi veikto grozījumu naudas vērtības summu, nepārsniedz 30% (trīsdesmit procentus) no sākotnējās Līguma summas, bet neieskaitot grozījumus, kuri veikti atbilstoši Līguma citiem punktiem. 
1. Piemērojot Publisko iepirkumu likuma 61.panta trešās daļas 2.punktu, - ietverot Preces piegādi, kas sākotnēji nav paredzēta Līgumā, ja šādu grozījumu dēļ Līguma summas pieaugums, ko noteic kā visu secīgi veikto grozījumu naudas vērtības summu, nepārsniedz 50% (piecdesmit procentus) no sākotnējās Līguma summas, piemēram, Pasūtītājam ir nepieciešamas papildu Preces piegādes, kas nebija iekļautas sākotnēji iepirkumā un Pārdevēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētām Preces piegādēm.
1. Atbilstoši Publisko iepirkumu likuma 61. panta trešās daļas 3. punktam, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedz 50% (piecdesmit procentus) no sākotnējās Līguma summas;
1. Piemērojot Publisko iepirkumu likuma 61.panta trešās daļas 4.punktu, - ja Pārdevējs tiek aizstāts ar citu Pārdevēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis pārdevējs atbilst paziņojumā par Līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrās daļas 1., 2., 3., 4., 11.punktā paredzētie izslēgšanas noteikumi.
9. Grozot uzdoto Preču piegādi un uzstādīšanu (montāžu), atbilstoši katram konkrētajam gadījumam var tikt grozīta arī Līguma summas, Preces izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
9.3. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.
9.4. Pasūtītājam ir tiesības 10 (desmit) darba dienas iepriekš ar rakstveida paziņojumu Izpildītājam, paziņot par konstatēto saistību neizpildīšanu, visa līguma vai tā daļas pārtraukšanu pirms termiņa:
9.4.1. ja Izpildītājs Līgumā noteiktajos termiņos nav izpildījis kādas savas saistības saskaņā ar līgumu, vai neievēro Tehnisko specifikāciju prasības, vai nespēj veikt Darbus līgumā noteiktajos termiņos – ar nosacījumu, ka Izpildītājs 10 (desmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 
9.4.2. ja Izpildītājs ir atzīts par maksātnespējīgu vai tiek uzsākta tā bankrota procedūra, vai likvidācija;
9.4.3. ja Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 
9.4.4. ja Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 
9.4.5. ja Izpildītājs Pasūtītājam nodarījis zaudējumus; 
9.4.6. ja Izpildītājs ir patvaļīgi pārtraucis Līguma izpildi un ilgāk par 10 (desmit) dienām nepamatoti pārtrauc Darbus, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē; 
9.4.7. ja tiek samazināts, pārtraukts vai nav pieejams finansējums, kas Objektam paredzēts valsts investīcijās, attiecīgajos struktūrfondos vai pašvaldības pamatbudžetā;
9.4.8. ārējā normatīvajā aktā noteiktajos gadījumos;
9.4.9. ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. Šī Līguma 9.5. punktā minētā līguma laušana neierobežo Pasūtītāja tiesības uz zaudējumu, atlīdzību vai līgumsodu. 
9.6. Ja Līgums tiek izbeigts, Izpildītājs nekavējoties pārtrauc Darbus, un, piedaloties Pasūtītāja un Izpildītāja norīkotajām atbildīgajām amatpersonām, tiek sastādīts akts par izpildītajiem Darbu apjomiem no Līguma sākuma. Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem Darbiem.
9.7. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu.
9.8. Puses, savstarpēji vienojoties, ir tiesīgas izdarīt izmaiņas līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu līgumā. Ikviena līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi līgumā kļūst par šī līguma neatņemamu sastāvdaļu. 

10. Izcelsmes ierobežojumi
10.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
10.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
10.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
10.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
10.4.1. pieprasīt attiecīgo preču vai pakalpojumu nomaiņu;
10.4.2. piemērot līgumsodu 10% apmērā no attiecīgās piegādes vērtības;
10.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
10.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

11. Citi noteikumi
11.1. Ja kāds no līguma noteikumiem zaudē spēku tiesību aktu grozījumu gadījumā, līgums nezaudē spēku tā pārējos punktos, un šajā gadījumā Puses piemēro līgumu atbilstoši spēkā esošajiem tiesību aktiem.
11.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no līgumā minētajiem Pušu rekvizītiem, telefons, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā līgumā esošo informāciju par otru Pusi. Šajā punktā minētie nosacījumi attiecas arī uz līgumā un tā pielikumos minētajiem Pušu pārstāvjiem un to rekvizītiem.
11.3. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizētas vai likvidētas, līgums paliek spēkā un tā noteikumi ir saistoši Pušu tiesību un saistību pārņēmējiem. 
11.4. Strīdus, kas rodas šī līguma izpildes gaitā vai sakarā ar šo līgumu, Puses risina savstarpēju pārrunu ceļā 10 (desmit) dienu laikā. Ja vienošanās netiek panākta, tad strīdu risina tiesā.
11.5. Puses nav tiesīgas nodot savas saistības, kas saistītas ar šo līgumu un izriet no tā, trešajai personai.
11.6. Kontaktpersona no Pasūtītāja puses: ______, kontakttālrunis: _______, e-pasts: __________;
11.7. Kontaktpersona no Izpildītāja puses: ________, kontakttālrunis: _______, e-pasts: ___________.
11.8. Līgums sagatavots un parakstīts elektroniski ar drošu elektronisko parakstu, kas satur laika zīmogu.
11.9. Līgumam ir divi pielikumi, kas ir neatņemamas līguma sastāvdaļas:
11.9.1. 1.pielikums – Tehniskais piedāvājums,
11.9.2. 2.pielikums – Finanšu piedāvājums. 

12. Pušu juridiskās adreses un rekvizīti:

	PASŪTĪTĀJS: 
Tukuma novada pašvaldība
Reģ.Nr.90000050975
Talsu iela 4, Tukums, LV-3101
Banka: 
Kods:
Konts Nr.: 
_________________________________
	IZPILDĪTĀJS:

